**ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ՄԱՅԱԿՈՎՍԿԻ ԳՅՈՒՂՈՒՄ ԳՏՆՎՈՂ 07-043-0138-0070 ԿԱԴԱՍՏՐԱՅԻՆ ԾԱԾԿԱԳՐՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 3-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, Հայաստանի Հանրապետության կառավարության 2011 թվականի դեկտեմբերի 29-ի N 1918-Ն որոշմամբ հաստատված կարգի 17-րդ կետի պահանջներին համապատասխան։

 Աբովյան hամայնքի Մայակովսկի գյուղում գտնվող 07-043-0138-0070 ծածկագրով՝ Կարեն Պողոսյանին սեփականության իրավունքով պատկանող (հիմք՝ 2022 թվականի դեկտեմբերի 14-ի N 14122022-07-0142 վկայական) 0.05 հեկտար մակերեսով հողամասը հանդիսանում է գյուղատնտեսական նշանակության վարելահող: Սեփականատերը ներկայացրել է դիմում հողամասի նպատակային նշանակության փոփոխության մասին, որի վերաբերյալ հողերի օգտագործման ժամանակավոր սխեմաների համաձայնեցման միջգերատեսչական հանձնաժողովը 2023 թվականի հունիսի 15-ին տվել է N 51 դրական եզրակացությունը։
Հաշվի առնելով վերոնշյալը առաջարկվում է հողամասի նպատակային նշանակությունը փոփոխել որպես բնակավայրերի նպատակային նշանակության բնակելի կառուցապատման հողամասի։

 0.05 հեկտար մակերեսով հողամասի նպատակային նշանակության փոփոխության ժամանակ հողամասի սեփականատերը պարտավոր է վճարել հողամասի կադաստրային արժեքների տարբերությունը, որը կազմում է 1 443 750 (մեկ միլիոն չորս հարյուր քառասուներեք հազար յոթ հարյուր հիսուն) դրամ::
 «Աբովյան hամայնքի Մայակովսկի գյուղում գտնվող 07-043-0138-0070 ծածկագրով հողամասի նպատակային նշանակությունը փոփոխելու մասին» Աբովյան համայնքի ավագանու որոշման ընդունման առնչությամբ առաջանում է հողամասին հասցե տրամադրելու մասին համայքի ղեկավարի որոշման ընդունման անհրաժեշտություն։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**